《借鬼兵》
清代·洪亮吉

城门西，鬼兵十万啾啾啼。城门东，阴旗猎猎愁磷红。

贼骑欲向南，鬼伯趋䟃𧽼。贼骑欲向北，啾啾啼鬼伯。

城门开，待鬼来。椒浆为汝奠，灵甲为汝裁。一朝贼退归海中，幕府上簿皆鬼功。

鬼兵不来兮奈何许，贼兵皇皇兮矢如雨。风折兮蝥弧，血染兮头颅。

将军苦身折，天师竟无术。彼夫人兮真丈夫。抽刀杀贼贼即呼。

天壤欲似王郎无。

作者简介：洪亮吉（1746～1809）清代经学家、文学家。初名莲，又名礼吉，字君直，一字稚存，号北江，晚号更生居士。阳湖（今江苏常州）人，籍贯安徽歙县。乾隆五十五年科举榜眼，授编修。嘉庆四年，上书军机王大臣言事，极论时弊，免死戍伊犁。次年诏以“罪亮吉后，言事者日少”，释还。居家十年而卒。文工骈体，与孔广森并肩，学术长于舆地。洪亮吉论人口增长过速之害，实为近代人口学说之先驱。